**Ministru kabineta rīkojuma projekta „Par zemes vienības piekritību valstij un valstij piekrītošā nekustamā īpašuma „Rešņi”, Vilces pagastā, Jelgavas novadā, nodošanu Jelgavas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par zemes vienības piekritību valstij un valstij piekrītošā nekustamā īpašuma “Rešņi”, Vilces pagastā, Jelgavas novadā, nodošanu Jelgavas novada pašvaldības īpašumā” (turpmāk – rīkojuma projekts) paredz nekustamo īpašumu “Rešņi”, Vilces pagastā, Jelgavas novadā (kadastra Nr. 5490 006 0127), nodot Jelgavas novada pašvaldībai likuma „Par pašvaldībām” 15. panta pirmās daļas 9. punktā noteikto funkciju īstenošanai – palīdzības sniegšanai iedzīvotājiem dzīvokļa jautājuma risināšanai. Lai nodrošinātu vienota nekustamā īpašuma nostiprināšanu zemesgrāmatā, rīkojuma projekts paredz Jelgavas novada pašvaldībai veikt nepieciešamās darbības zemes vienības un nekustamā īpašuma apvienošanai vienotā nekustamajā īpašumā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 421. pants, 43. pants, 45. panta pirmā daļa, Ministru kabineta noteikumu Nr. 190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 2. punkts, Zemes pārvaldības likuma 17. panta piektā daļa, likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 1. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemgales apgabaltiesas zvērināta notāre Ilga Laue 2015. gada 12. augustā taisījusi notariālo aktu “Par mantojuma lietas izbeigšanu”, kas iereģistrēts aktu un apliecinājumu reģistrā ar Nr. 4507, ar kuru par bezmantinieku mantu atzīts nekustamais īpašums “Rešņi”, Vilces pagastā, Jelgavas novadā, kadastra Nr. 5490 006 0127 (turpmāk – nekustamais īpašums). Nekustamā īpašuma platība ir 0,25 ha.Saskaņā ar iepriekš minēto notariālo aktu nekustamais īpašums ir atzīts par bezmantinieku mantu un piekrīt valstij atbilstoši Latvijas Republikas Civillikuma (turpmāk – Civillikums) 416. panta pirmajai daļai. Civillikuma 416. panta pirmā daļa noteic, ka, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij.Mantojuma lietā nav pieteiktas kreditoru pretenzijas.Valsts ieņēmumu dienests ar 2015. gada 29. septembra valstij piekritīgās mantas pieņemšanas un nodošanas aktu Nr. 015299 ņēmis valsts uzskaitē par bezmantinieka mantu atzīto nekustamo īpašumu.Valsts ieņēmumu dienests, kas pieņēmis valstij piekritīgo mantu, saskaņā ar Ministru kabineta 2013. gada 26. novembra noteikumu Nr. 1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr.1354) 7. punktu ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Likuma “Par pašvaldībām” 21. panta pirmās daļas 17. punkts nosaka pašvaldības tiesības izlemt jautājumu par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Jelgavas novada dome 2016. gada 28. oktobrī pieņēma lēmumu (prot. Nr. 18 8. §) “Par valstij piekrītošas mantas pārņemšanu”, lai to izmantotu likumā „Par pašvaldībām” 15. panta pirmās daļas 9. punktā noteikto funkciju īstenošanai – palīdzības sniegšanai iedzīvotājiem dzīvokļa jautājuma risināšanai.Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumu Nr. 109. “Kārtība, kādā atsavināma publiskās personas manta” 12. punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. Rīkojuma projekts paredz kopā ar dzīvojamo māju (kadastra apzīmējums 5490 006 0067 001) nodot arī nekustamā īpašuma sastāvā esošo saimniecības ēku (kadastra apzīmējums 5490 006 0067 002).Civillikuma 850. pants noteic, ka galvenās lietas ir tās, kas ir patstāvīgi tiesību priekšmeti. Bet tas viss, kas pastāv tikai ar galveno lietu, vai pieder pie tās, vai kā citādi ar to saistīts, ir blakus lieta. Saimniecības ēka ar savām funkcionālajām īpašībām kalpo dzīvojamai mājai un ir nesaraujami saistīti ar zemes gabalu, uz kura uzbūvēti, tāpēc, minētā būve ir uzskatāma par dzīvojamās mājas būtisku daļu Civillikuma 851. panta 1. punkta izpratnē. Atbilstoši Civillikuma 853. pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to rīkojuma projekts paredz kopā ar dzīvojamo māju, pašvaldībai nodot arī nekustamā īpašuma sastāvā esošo saimniecības ēku, kas ir nesaraujami saistītas ar nekustamo īpašumu un tiks atsavinātas kopā ar galveno lietu.Zemes vienība uz kā atrodas dzīvojamā māja un saimniecības ēka (kadastra apzīmējums 5490 006 0127) (turpmāk – zemes vienība) ar Valsts zemes dienesta 2010.gada 16.septembra aktu Nr.15-22/71-176 ir ieskaitīta rezerves zemes fondā, līdz ar to, tās piekritība ir vērtējama atbilstoši Ministru kabineta noteikumiem Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi Nr. 190). 2016. gada 28. janvārī tika pieņemts Ministru kabineta rīkojums Nr. 77 “Par zemes reformas pabeigšanu Jelgavas novada lauku apvidū”. Saskaņā ar Noteikumu Nr. 190 2. punktu, ne vēlāk kā divu gadu laikā pēc Ministru kabineta rīkojuma izdošanas par zemes reformas pabeigšanu tiek sagatavots Ministru kabineta rīkojuma projekts par zemes gabalu piederību vai piekritību valstij vai pašvaldība pieņem lēmumu par zemes gabalu piekritību pašvaldībai. Noteikumu Nr. 190 13. punkts noteic, ka rīkojuma projektu par zemes gabalu piederību vai piekritību valstij ministrija var sagatavot un iesniegt Ministru kabinetā tūlīt pēc šo noteikumu 3. punktā minētā saraksta publiskošanas, ja sarakstā norādītā zemes vienība ir valstij piekritīga zeme un ministrijas rīcībā ir pašvaldības sniegtā informācija par to, ka sarakstā norādītā zemes vienība, tai skaitā zemes vienības domājamā daļa, piekrīt vai pieder valstij. Ar 2017. gada 28. novembra vēstuli Nr. JNP/3-18/17/458 Jelgavas novada dome apliecina, ka zemes vienība nav piekritīga pašvaldībai un ir piekrītoša valstij.Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 1. punktu zemes vienība piekrīt valstij, ja uz šīs zemes ir valstij piederošas ēkas (būves). Ņemot vērā, ka būves, kas atrodas uz zemes vienības saskaņā ar Zemgales apgabaltiesas zvērinātas notāres Ilga Laue 2015. gada 12. augustā taisīto notariālo aktu “Par mantojuma lietas izbeigšanu” ir atzītas par bezmantinieku mantu un piekrīt valstij, tad zemes vienība ir piekrītoša valstij. Rīkojuma projekts paredz valstij piekritīgo zemes vienību izņemt no rezerves zemes fonda un nodot to Jelgavas novada pašvaldības īpašumā. Saskaņā ar 14.12.2012. Latvijas nacionālā arhīva izziņu Nr. 5-JP-3470 nekustamā īpašuma īpašniece ir bijusi Anna Zariņa. Saskaņā ar Jelgavas novada pašvaldības sniegto informāciju bijušais zemes īpašniece, ne viņas mantinieki, ne citas personas nav pieteikušās uz nekustamo īpašumu. Rīkojuma projekts paredz Jelgavas novada pašvaldībai saskaņā ar Atsavināšanas likuma 42. panta pirmo daļu nekustamo īpašumu izmantot iepriekš minēto pašvaldības autonomo funkciju īstenošanai. Atsavināšanas likums noteic publiskas personas mantas atsavināšanas kārtību. Līdz ar to Atsavināšanas likums noteic kārtību, kādā nekustamais īpašums bez atlīdzības tiek nodots atpakaļ valstij, ja tas vairs netiek izmantots rīkojuma projektā minēto funkciju īstenošanai. Saskaņā ar Atsavināšanas likuma 42. panta otro daļu, ja nekustamais īpašums vairs netiek izmantots pašvaldības autonomo funkciju īstenošanai, pašvaldība šo nekustamo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.Saskaņā ar Atsavināšanas likuma 421. pantu, nekustamais īpašums tiek ierakstīts zemesgrāmatā uz valsts vārda vienlaikus ar Jelgavas novada pašvaldības īpašuma tiesību nostiprināšanu. Jelgavas novada domei, nostiprinot īpašuma tiesības zemesgrāmatā uz nekustamo īpašumu, vienlaikus ir jānostiprina zemesgrāmatā iepriekš minētie tiesību aprobežojumi, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Jelgavas novada dome. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jelgavas novada iedzīvotāji, kuriem nepieciešama palīdzība dzīvokļa jautājumu risināšanai. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi, kas saistīti ar nekustamā īpašuma pārņemšanu, tai skaitā īpašuma ierakstīšanu zemesgrāmatā tiek segti no Jelgavas novada pašvaldības budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ieņēmumu dienests un Jelgavas novada dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos.Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  |
| 3. | Cita informācija | Nav. |

Vides aizsardzības un reģionālās

attīstības ministrs Kaspars Gerhards

Obersts 67026438

viesturs.obersts@varam.gov.lv